Výzva - Príloha č. 2

**Základné požiadavky pre vypracovanie štúdie**

Požadované údaje budú obsahovať:

* číslo brownfieldu;
* popis umiestnenia (lokalizácie) v rámci mesta (napr. centrum, mestská časť, intravilán/extravilán, v areáli podniku, ...);
* druh brownfieldu (preluka v zastavanom území, plocha zelene, nedostatočne využívaná plocha alebo budova – ak sa využíva len ich časť, nevyužívaná plocha alebo budova – ak sa nevyužíva vôbec);
* katastrálne územie (Trnava a Modranka);
* adresa brownfieldu (ulica, orientačné /červené/ číslo, súpisné /čierne/ číslo, prípadne staršie – evidenčné číslo, číslo haly, označenie objektu a pod.)
* stav podľa evidencie katastra nehnuteľností (parcelné čísla /register C, prípadne aj E/ pozemkov a budov, druh pozemku a budovy, spôsob využívania a popis, plocha pozemkov v m2, súpisné číslo budovy evidované v katastri, aj informácia ak existuje budova v teréne, ale nie je evidovaná v katastri, číslo listu vlastníctva pozemkov, budov, meno/názov vlastníka, dátum narodenia/IČO, adresa/sídlo, vlastnícky podiel, ťarchy na nehnuteľnostiach – záložné práva, inžinierske siete, práva prechodu cez pozemok, chránená nehnuteľnosť alebo jej časť, ...);
* plocha brownfieldu v m2 (buď celá plocha pozemku podľa katastra alebo súčet plôch viacerých parciel, alebo len časť pozemku, alebo len budova, či jej časť, ...);
* zemepisná šírka a dĺžka bodu vstupu/vjazdu na brownfield, v tvare XX,XXXXXX°;
* fotografie s popisom – čo je na fotografii;
* dátum platnosti údajov o brownfielde (môže ich byť aj viac, napr. iný dátum fotografie, iný dátum údajov z katastra a pod.);
* popis využitia brownfieldu (využívaný, nevyužívaný, čiastočne využívaný, dočasne využívaný – popísať súčasné, predchádzajúce alebo dočasné využívanie, resp. ktorá časť sa využíva);
* ak sú súčasťou brownfieldu aj budovy, iné stavby, alebo zariadenia, popísať ich stav (či sa dajú využiť bez rekonštrukcie, alebo vyžadujú rekonštrukciu, prípadne je potrebné ich zbúrať – odstrániť – demontovať), uviesť použitý materiál na ich konštrukciu, v prípade, že nie sú zakreslené v mape (katastrálnej alebo technickej), zakresliť ich polohu, uviesť rozmery;
* popis dopravnej infraštruktúry (pripojenie na cestnú komunikáciu na železnicu – vlečka, parametre a stav komunikácie a železnice, dostupnosť verejnej dopravy – zastávka medzimestskej, mestskej dopravy, železničná zastávka, stanica);
* popis technickej infraštruktúry – inžinierskych sietí (na ktoré je brownfield napojený, ktoré cez neho prechádzajú, na ktoré je možné sa v dostupnej vzdialenosti napojiť, ich stav – využiteľné, nutná rekonštrukcia, nutné odstrániť a vybudovať nové, alebo nie sú vybudované, ...), ak sú súčasťou brownfieldu aj budovy, tak uviesť spôsob ich vykurovania, možnosť využiť alternatívne zdroje energií (z hľadiska dostupnosti zdrojov ako aj z hľadiska dodržania platnej legislatívy – napr. v súlade s územným plánom, s energetickou koncepciou, bez negatívneho vplyvu na životné prostredie, ...);
* popis pozemku - úprava povrchu (betón, štrk, hlina a vyjadrenie v %), - zeleň v % a jej približný stav (trávnik, kry, dreviny, ...), - sklon terénu (rovina, svah - sklon v %);
* popis ďalších skutočností brownfieldu (prítomnosť stavebného, alebo komunálneho odpadu, skládky použitého materiálu, neznámych látok v pevnom, kvapalnom stave, využívanie brownfieldu bezdomovcami a pod.);
* popis ochrany obmedzujúcej využitie brownfieldu (ochranné pásma dopravných zariadení, ochranné a bezpečnostné pásma inžinierskych sietí a zariadení, vôd, prírody, Natura 2000, kultúrne pamiatky, potreba zabezpečenia protipovodňovej ochrany, ...);
* popis územnoplánovacích informácií – na čo je možné brownfield využiť v zmysle platného územného plánu, v znení zmien, úprav a doplnkov;
* popis priebehu stavebného konania – či bolo na brownfield vydané územné rozhodnutie, stavebné povolenie, kolaudačné rozhodnutie, prípadne iné rozhodnutie stavebného úradu a dátum ich platnosti.